text: Erhvervsfolk undgår omvej
  30 april 2014 kl. 14.19
  Erhvervsfolk i det jyske undgår omvejen over Kastrup, når de skal til en række storbyer i Europa. TV SYD var i denne uge med på første flyvning fra Billund til Zürich i Schweiz.
  Der blev budt på fornem lagkage ? og i luften blev der serveret champagne.
  Sun-Air i Billund, som driver en række ruter for British Airways, driver ruten til Zürich. Og den er bare et af de mange tilbud, som specielt erhvervsfolk kan nyde godt af fra landets næststørste lufthavn.
  Dermed slipper de for en eller flere omstigninger, hvis de først skal over København.
  Når virksomheder kan det, har de ingen grund til at flytte til København, som mange ellers siger, forklarer manden, som skabte Sun-Air som et alternativ til hovedstaden og SAS, kaptajn Niels Sundberg.
  TV SYD var med på turen til Zürich og sætter i aften fokus på, hvad det betyder for erhvervslivet i regionen at have en internenational lufthavn og internationale ruter.
  